ਰਿਤਿਕ ਰੌਸ਼ਨ  
‘ਡਾਨ-2’ ‘ਚ ਮਹਿਮਾਨ ਭੂਮਿਕਾ ਨਿਭਾਅ ਕੇ ਆਲੋਚਕਾਂ ਨੂੰ ਖ਼ੁਸ਼ ਕਰਨ ਵਾਲਾ ਰਿਤਿਕ ਰੌਸ਼ਨ  ‘ਅਗਨੀਪੱਥ’ ਨਾਲ ਵੀ ਕੁਝ ਅਜਿਹਾ ਹੀ ਕਰ ਦਿਖਾਉਣ ਲਈ ਤਿਆਰ ਹੈ। ਹਾਲਾਂਕਿ ‘ਕਾਈਟ’ ਨਹੀਂ  ਸੀ ਚੱਲੀ ਪਰ ‘ਕ੍ਰਿਸ਼-2’ ਲਈ ਰਿਤਿਕ ਰੌਸ਼ਨ ਤਕ ਤਿੰਨ ਚੋਟੀ ਦੀਆਂ ਅਭਿਨੇਤਰੀਆਂ ਨੇ ਪਹੁੰਚ  ਕੀਤੀ ਹੈ। ਰਿਤਿਕ ਰੌਸ਼ਨ ਦੀ ਖ਼ੂਬੀ ਇਹ ਹੈ ਕਿ ਉਹ ਹਰ ਕੰਮ ਜਨੂੰਨ ਨਾਲ ਕਰਦਾ ਹੈ ਤੇ ਹਰ  ਫ਼ਿਲਮ ਲਈ ਦਿਨ-ਰਾਤ ਇੱਕ ਕਰ ਦਿੰਦਾ ਹੈ।
‘ਜ਼ਿੰਦਗੀ ਨਾ ਮਿਲੇਗੀ ਦੁਬਾਰਾ’ ਚਾਹੇ ਬਹੁਤੀ ਨਹੀਂ ਚੱਲੀ ਪਰ ਅੱਜ ਵੀ ‘ਕੋਈ ਮਿਲ ਗਿਆ’,  ‘ਕਹੋ ਨਾ ਪਿਆਰ ਹੈ’ ਉਸ ਦੀਆਂ ਫ਼ਿਲਮਾਂ ਲੋਕ ਚੇਤੇ ‘ਚ ਹਨ। ‘ਅਗਨੀਪੱਥ’ ਤੋਂ ਬਾਅਦ ਉਸ ਦਾ  ਸਾਰਾ ਧਿਆਨ ‘ਕ੍ਰਿਸ਼-2’ ਵੱਲ ਹੈ। ਹੁਣ ਰਿਤਿਕ ਨੇ ਆਪਣੇ ਜਿਸਮ ਦੀ ਬਣਤਰ ‘ਕ੍ਰਿਸ਼-2’ ਲਈ  ਬਦਲਣੀ ਸ਼ੁਰੂ ਕੀਤੀ ਹੈ। ਚਾਰ ਵਰ੍ਹਿਆਂ ਤੋਂ ਉਸ ਦੇ ਦਿਮਾਗ ‘ਚ ਕ੍ਰਿਸ਼ ਹੀ ਹੈ ਰਿਤਿਕ  ਨੂੰ ਆਪਣੇ ਪਿਤਾ ਦਾ ਪੂਰਾ ਸਾਥ ਮਿਲ ਰਿਹਾ ਹੈ।
ਰਿਤਿਕ ‘ਕ੍ਰਿਸ਼’ ਲਈ ਕਾਫ਼ੀ ਪਤਲਾ ਹੋਣਾ ਚਾਹੀਦਾ ਹੈ। ਸਭ ਕੁਝ ਸਹੀ ਹੈ ਪਰ ਕਦੇ-ਕਦੇ ਪਿੱਠ  ਦੀ ਦਰਦ ਜ਼ਰੂਰ ਸਤਾਉਂਦੀ ਹੈ। ਰਿਤਿਕ ਐਨਾ ਕੁ ਤੰਦਰੁਸਤ ਹੋਣਾ ਚਾਹੁੰਦਾ ਹੈ ਕਿ  ਮਾੜੀ-ਮੋਟੀ ਦਰਦ ਦਾ ਪਤਾ ਹੀ ਨਾ ਚੱਲੇ। ਅੱਜ-ਕੱਲ੍ਹ ਰਿਤਿਕ ਦੀ ਚਹੇਤੀ ਮਾਡਲ ਸੌਰਯ  ਚੌਹਾਨ ਹੈ ਜੋ ‘ਕਿੰਗ ਫਿਸ਼ਰ’ ਦੀ ਮਾਡਲ ਬਣ ਕੇ ਬਾਲੀਵੁੱਡ ਲਈ ਆਕਰਸ਼ਣ ਬਣੀ ਹੋਈ ਹੈ।  ‘ਕ੍ਰਿਸ਼-2’ ‘ਚ ਰਿਤਿਕ ਹੁਣ ਸੌਰਯ ਚੌਹਾਨ ਨਾਲ ਵਧੀਆ ਤਾਲਮੇਲ ਬਿਠਾ ਕੇ ਇੱਕ ਹੋਰ ਨਵੀਂ  ਹਿੱਟ ਜੋੜੀ ਦੇਣਾ ਚਾਹੁੰਦਾ ਹੈ।

ਪ੍ਰਸ਼ਨਃ ਰਿਤਿਕ ਰੌਸ਼ਨ ਦੀਆਂ ਕੁਝ ਫ਼ਿਲਮਾਂ ਦੇ ਨਾਮ ਦਸੋ?
ਉੱਤਰਃ ਰਿਤਿਕ ਰੌਸ਼ਨ ਦੀਆਂ  ਫ਼ਿਲਮਾਂ ਵਿਚੋਂ ਕੁਝ ਫ਼ਿਲਮਾਂ  ਇਹ ਹਨ I ‘ਕੋਈ ਮਿਲ ਗਿਆ’, ‘ਕਹੋ ਨਾ ਪਿਆਰ ਹੈ’ ,‘ਕਾਈਟ’ ‘ਕ੍ਰਿਸ਼-2’,‘ਜ਼ਿੰਦਗੀ ਨਾ ਮਿਲੇਗੀ ਦੁਬਾਰਾ’।